**Zápis z plenárnej schôdze RZ pri ZŠ sv. Don Bosca v Zlatých Moravciach**

Termín: 4. 10. 2018

Prítomní: viď. prezenčná listina

Hosť: ThLic. Peter Štálik, farár

 Ing. Marta Lazúrová – riad. ZŠ

**Program:**

1. Privítanie a modlitba
2. Oboznámenie s programom schôdze
3. Správa o  činnosti RZ za uplynulý šk. rok
4. Správa o hospodárení RZ v šk. roku 2017/18
5. Návrh a odsúhlasenie členského príspevku do rodičovského fondu , návrh a odsúhlasenie úrazového poistenia
6. Návrh a odsúhlasenie rozpočtu RZ na šk. rok 2018/19
7. Informácie p. riaditeľky o chode školy, výchovno-vyučovacích výsledkoch, o akciách školy, výdavkoch a hospodárení
8. Diskusia
9. Uznesenie
10. **Privítanie a modlitba**

Plenárnu schôdzu otvoril predseda rodičovnského združenia Ing. Michal Čaladik. Privítal nového pána farára p. Štálika duchového správcu Základnej školy sv. Don Bosca ktorý predniesol modlitbu.

**2. Oboznámenie s programom plenárnej schôdze**

Predseda RZ Ing. Michal Čaladik krátko oboznámil prítomných s programom plenárnej schôdze.

**3. Správa o  činnosti RZ za uplynulý šk. rok**

Základnými cieľmi RZ je spolupracovať s vedením školy a zamestnancami školy na rozvoji výchovno-vzdelávacieho procesu. Podporovať zvyšovanie kvality výučby, hygieny, bezpečnosti a aktivity mimo vyučovacieho procesu.

Najdôležitejšie akcie rodičovského združenia v uplynulom šk. roku

* Rekonštrukcia časti plotu – podpora sumou 4701 eur
* Jarná brigáda –demontáž starého plota, nátery, záhradné úpravy
* Deň rodiny

Predseda združenia poďakoval všetkým rodičom, ktorí akokoľvek pomohli pri brigáde a pri príprave Dňa rodiny. Takisto poďakoval učiteľom a zamestnancom školy ktorí pripravili deťom pekný program na Deň rodiny.

 **4. Správa o hospodárení RZ v šk. roku 2017/18**

O plnení rozpočtu a príjmoch RZ v šk. roku 2016/17 formou prezentácie informoval prítomných predseda rodičovského združenia. Prezentácia o hospodárení bude priložená na konci zápisu z plenárnej schôdze a tiež bude uverejnená na stránke školy v sekcii Rodičovského združenia.

**5. Návrh a odsúhlasenie členského príspevku do rodičovského fondu , návrh a odsúhlasenie úrazového poistenia**

Na školský rok 2018/2019 bolo navrhnuté členský príspevok do RZ nemeniť a zachovať nasledovne:

Za 1.dieťa – 20 eur, 2. dieťa - 10 eur, 3. dieťa – 10 eur, za ďalšie deti 0 eur

Návrh bol prítomnými rodičmi jednohlasne odsúhlasený. Vyberať členský príspevok budú triedni učitelia.

Návrh úrazového poistenia za každé dieťa v poisťovni Generali ostal tak ako predchádzajúci školský rok – 2.50 eura na žiaka. Návrh bol jednohlasne odsúhlasený, vyberať poistné budú triedni učitelia.

 **6. Návrh a odsúhlasenie rozpočtu na šk. rok 2018/2019**

O návrhu plnenia rozpočtu, a predpokladaných príjmoch a výdajoch RZ na šk. rok 2017/18 formou prezentácie informoval prítomných  predseda RZ p. Čaladik (vi ď príloha). Návrh bol jednohlasne odsúhlasený.

 **7.** **Informácie p. riaditeľky o chode školy, výchovno-vyučovacích výsledkoch, o akciách školy, výdavkoch a hospodárení**

Ing. M. Lazúrová, riaditeľka školy vo svojom vystúpení:

* Vyzdvihla úspechy detí za min. šk. rok. V testovaní deviatakov zo SJ boli žiaci najlepší v kraji.
* Z 28 žiakov až 16 žiakov sa dostalo na gymnáziá
* Informovala o plánovaných akciách na šk. Rok 2018/19 – lyžiarsky výcvik ( 8. ročník), plavecký výcvik ( 9. ročník)
* Exkurzia do Osvienčimu pre žiakov 8. a 9. Ročníka
* Celoškolská púť do Skalky pri Trenčíne
* Informovala o investíciách školy v minulom školskom roku: dokončenie fasády školy v hodnote asi 30 000 eur, škola zakúpila nový požiarny rebrík za 1700 eur, havária kanalizácie stála školu 5000 eur,  škola dofinancovala oplotenie školy v hodnote 4000 eur a zmodernizovala sa školská kuchyňa
* Informovala o plánovaných investíciách školy v blízkom období – obnova dataprojektorov a k tomu potrebnej kabeláže, posilnenie internetu, je potrebná úprava počítačovej učebne, postupne sa plánuje aj oprava interiéru školy /toalety, osvetlenie, stierky v niektorých triedach/
* Oboznámila so školským poriadkom ktorý je už zverejnený na stránke školy. Zmenili sa opatrenia za porušovanie šk. poriadku. Zápisy budú po novom posudzované podľa závažnosti deliktov.
* Pani riaditeľka ešte požiadala rodičov aby si konzultácie s ňou a učiteľmi dohodli vopred na popoludňajšie hodiny, aby oznámili škole že dieťa bude chýbať, všetky ospravedlnenia treba písať do žiackej knižky, na telesnú by bolo vhodné nosiť biele tričká a na vyučovanie nechodiť v teplákoch.
* V novembri bude zber papiera
* Je potrebné aby informované súhlasy podpisovali obaja rodičia. Prípadné súdne rozhodnutia alebo prehlásenia treba odovzdať triednej učiteľke
* Pani riaditeľka na záver poďakovala rodičom, ktorí sú ochotní pomôcť akýmkoľvek spôsobom.
1. **Diskusia**

V diskusii sa rodičia vyslovili za pokračovanie v obnove plotu z úspor rodičovského združenia. Návrh bol jednohlasne prijatý.

**9. Uznesenie**

Na základe hlasovaní bolo odsúhlasené:

1. Členský príspevok do RZ nasledovne:

Za 1.dieťa – 20 eur, 2. dieťa - 10 eur, 3. dieťa – 10 eur, za ďalšie 0 eur

1. Platenie úrazového poistenia v sume 2.50 eur
2. Návrh predpokladaných príjmov(približne 5200eur) a výdajov(približne 2765 eur) na škol. rok 2018/19, predpokladaná finančná rezerva je 4593 eur
3. Ďalej sa finančne podieľať na obnove plotu

Zapisovateľ: Mgr. Silvia Krčmáriková

Overovateľ: Mgr. Andrea Šubová

Predseda RR : Mgr. Michal Čaladik